מעלון אנכי הוא מעלון אשר נועד לשנע אנשים על גבי משטח או בתוך תא מעלה ומטה. מעלון זה הוא פתרון מאוד נוח לשימוש עבור אנשים החיים בבתים בעלי כמה קומות וגם עבור מי שמשתמש בכיסא גלגלים.
קיימים מעלונים אנכיים מכמה סוגים:
תא מעלון המיועד להתקנה בפיר בנוי. תא זה מגיע מוכן להתקנה בפיר שהגודל שלו תואם מראש עם החברה. תא עם דלתות כנף מופעל בלחיצה קבועה על כפתור ההפעלה. מחירו לרב יהיה נמוך יותר מתא מעלון עם דלתות אוטומטיות (טלסקופיות) המאפשרות לחיצה אחת לשם הפעלת המעלון - כמו במעלית של בניין.
מעלון משטח בפיר קומפלט – מעלון זה מסופק עם פיר זכוכית או ללא זכוכית ובתוכו יש משטח בלבד ולא תא. היתרון הוא בכך שהוא ממקסם את השטח הנתון וגם אם אין הרבה מרחב – ניתן עדיין להכניס כיסא גלגלים אל המעלון משום שיש לו רק משטח בתוך הפיר ולא תא שתופס עוד מקום. מעלון זה בעל מראה אטרקטיבי מאוד ועלותו נמוכה בהשוואה למעלון שמגיע עם תא בתוך פיר. ניתן לקבל את הקונסטרוקציה של המעלון בגוונים שונים להתאמה מקסימלית לחלל. ניתן להתקינו בתוך או מחוץ למבנה.
מעלון ביתי / מעלית ביתית קומפלט – תא בפיר זכוכית או לא זכוכית. מעלון זה מגיע עם תא, מה שיכול לאפשר לחיצה רגעית על כפתור ההפעלה ונסיעה "אוטומטית" כמו במעלית של בניין. היתרון במעלון זה שאין צורך בבניה נפרדת של הפיר ושהמעלון גם אופרטיבי וגם משמש כתכשיט בבית. ניתן לקבל את הקונסטרוקציה של המעלון בגוונים שונים להתאמה מקסימלית לחלל. ניתן להתקינו בתוך או מחוץ למבנה.
מעלון ללא פיר - קיימים סוגים שונים של מעלונים ללא פיר. חלקם מתאימים להתקנה בתוך דירה / בית וחלקם לא. המשותף לדגמים במעלון זה הוא שהם מתאימים להתקנה במקומות שגובה ההרמה שלהם מגיע עד 3 מ' או עד 4 מ' בלבד. ישנם דגמים שמיועדים להתקנה בחלל הפתוח וישנם דגמים המיועדים להתקנה במקום שבו נדרש לפרוץ את התקרה ולהשתמש בתקרה כחיזוק נוסף בדרך.